
КЪМ  ОБЯВА ЗА СЪБИРАНЕ НА ОФЕРТИ 

ПО РЕДА НА ГЛАВА 26та ОТ ЗОП
С ПРЕДМЕТ:
„Избор на превозвач за осъществяване на транспортна услуга - превоз на служители и гости на Държавна опера Бургас за пътувания, свързани с представления, спектакли, командировки и други служебни пътувания на територията на Република България“.

Гр.Бургас, 2020год.
1. Предмет на обществената поръчка е избора на „Избор на превозвач за осъществяване на транспортна услуга - превоз на служители и гости на Държавна опера Бургас за пътувания, свързани с представления, спектакли, командировки и други служебни пътувания на територията на Република България“.
2. Обхват на възлаганите дейности: 

В обхвата на възлаганите с настоящата обществена поръчка услуги се включва осъществяването на превоз на служители и гости на Държавна опера Бургас за пътувания, свързани с представления, спектакли, командировки и други служебни пътувания на територията на Република България, във връзка с дейността на Възложителя и в зависимост от конкретните му потребности. 

Предвижда се предоставяните транспортни услуги да са два основни вида, както следва:

(1) превоз на служители, а в отделни случаи и на гости на Държавна опера Бургас в различни дестинации на територията на РБ;
 (2) вътрешно-градски превоз от различни точки в рамките на град Бургас, от административната сграда на Държавна опера Бургас  и обратно.

Пътните транспортни услуги ще се изпълняват след писмена заявка от Възложителя за конкретен маршрут, съответно за всяко конкретно събитие. Във всяка конкретна заявка ще бъдат уточнявани маршрутите, дестинацията/иите, времевия диапазон и прогнозното количество пътници (за конкретно събитие).

За всеки конкретен маршрут, дестинация, както и за всяко конкретно събитие, Изпълнителят предварително подготвя и предоставя за одобрение от Възложителя предложение, изготвено в съответствие с условията на поръчката и договора. Изпълнителят е длъжен да предостави предложението си за изпълнение на всяка конкретно заявена услуга не по-късно от 24 ч. след получаване на заявката и да изпълни услугата след одобряване на предложението му от Възложителя.

По преценка на Изпълнителя и в случай, че предложението му се основава на икономичност и ефективност, той може да предложи осъществяването на превоза с един вид транспорт, или с комбинация от два или три вида автобуса, които да обезпечат посочените в заявката брой пътници, маршрут, дестинация и времеви диапазон.

Становището на Възложителя, касаещо одобрението на конкретно направено от Изпълнителя предложение е окончателно и не подлежи на промяна от Изпълнителя. 

Към предложението си, Изпълнителят представя списък на автобусите, който съдържа: марка и модел на автобусите, брой седящи места, година на регистрация, категория, клас, ниво на емисии, регистрационен номер на съответния автобус, основание за ползване. 

Възложителят може във всеки един момент до датата, на която подлежи на  изпълнение съответна заявена от него транспортна услуга да променя маршрута, дестинациите и/или броя на автобусите и/или броя на предвидените за превоз лица.

Срокът за изпълнение на дейностите, предмет на възлагане с настоящата поръчка е една година, считано от датата на сключване на договора или до пълното усвояване на осигурения от Възложителя финансов ресурс, в размера, индивидуализиран по-долу.

3. Изпълнителят трябва да възстанови или заменя във възможно най-кратък срок  транспортното средство, повредило се по време на извършване на превоза, в случай, че дефектът не може да се отстрани от шофьора на място.

4. Изпълнителят следва да реагира и да организира изпълнението на услугата с необходимия брой транспротни средства.




















Подпис: /Заличен на осн.чл.2 от ЗЗЛД/

